|  |
| --- |
| FAQ om rygereglerne – for ansatte  |
| Hvordan er rygereglerne i X kommune?  | X kommune har følgende rygeregler: X kommune har røgfri arbejdstid, og det er derfor ikke tilladt for de ansatte, at ryge i arbejdstiden. Der er også røgfrit i alle kommunens ejendomme, matrikler og i alle kommunens biler.  |
| Hvem gælder rygereglerne for? | Rygereglerne gælder for X kommunes ansatte. Det er således tilladt at ryge for borgere i eget hjem, selvom dette er til at finde i kommunale institutioner fx plejecentre.  |
| Må jeg flekse ud for at ryge?  | Det er ikke tilladt at flekse ud for at ryge. Rygepolitikken giver ikke mulighed for, at du benytter afspadsering eller flekser ud med det formål at ryge. Formålet med rygepolitikken er desuden, at skabe rammer på arbejdspladsen, hvor ingen udsættes for tobaksrøg, færre begynder at ryge, og ansatte, der ønsker at stoppe støttes i dette.  |
| Må jeg ryge, når jeg er til møde ude i byen eller transportere mig mellem to borgere eller arbejdspladser?  | Nej, det er ikke tilladt at ryge i arbejdstiden. Dette gælder også når du er til møde ude i byen eller når du transporterer dig mellem to borgere eller arbejdspladser.  |
| Må jeg ryge når jeg arbejder hjemme, ude af huset eller er på konference andet sted?  | Nej – reglerne er de samme. Hele arbejdstiden skal foregå røgfrit, også selvom du arbejder hjemmefra. Det er samtidig vigtigt for tilvænningsprocessen, så det i sidste ende kan gavne dig, om du arbejder på arbejdspladsen eller hjemme. |
| Jeg arbejder hos en borger der er ryger – må jeg ryge hos denne borger?  | Nej – du er omfattet af kommunens rygepolitik om røgfri arbejdstid, og borgeren må heller ikke ryge, mens du varetager opgaverne i borgerens hjem. |
| Må jeg ryge udendørs på arbejdspladsen? | Som ansat i X kommune er du omfattet af kommunens rygepolitik om røgfri arbejdstid, og du må derfor ikke ryge i arbejdstiden, hverken indendørs eller udendørs.  |
| Gælder reglerne elektroniske cigaretter?  | Ja – de elektroniske cigaretter er omfattet af rygepolitikken på linje med de almindelige cigaretter, da de har samme signalværdi.Desuden kender vi ikke til de sundhedsmæssige negative effekter som e-cigaretter kan have. |
| Hvem har ansvaret for, at reglerne overholdes?  | Det er ledelsen på den enkelte arbejdsplads, der har ansvaret for, at rygereglerne bliver fulgt. Vi har tillid til, at alle ansatte overholder rygereglerne, der gælder på arbejdspladsen.  |
| Hvad gør jeg, hvis jeg ser en kollega eller leder ryge?  | Det er ikke hensigtsmæssigt med et arbejdsmiljø, hvor man angiver hinanden. Det er ledelsen på den enkelte arbejdsplads der har ansvaret for, at reglerne bliver fulgt. Vi har tillid til, at de ansatte overholder de fælles regler der gælder på arbejdspladsen.  |
| Kan jeg få hjælp til at stoppe med at ryge?  | Ja, rygestoptilbud til ansatte er gratis. Se tilbud på <http://www.xx.dk/rygestop>. Derudover kan man altid få hjælp hos Stoplinjen der drives af Sundhedsstyrelsen. Ring til Stoplinjen på 8031 3131. Du kan også benytte e-kvit, en app til mobiler og tablets. Du kan downloade e-kvit til iPhone i App Store eller til Android i Google Play. |
| Hvilke regler gælder i arbejdspladsens/kommunens biler?  | Der må ikke ryges i kommunens-/arbejdspladsens biler – heller ikke uden for arbejdstiden.  |
| Hvad sker der, hvis jeg overtræder reglerne og ryger i arbejdstiden? | Det er de respektive ledere, som er ansvarlige for at sikre, at rygereglerne overholdes, og de vil tage initiativ til drøftelser med ansatte, som ikke efterlever politikken. Det forventes, at alle ansatte efterkommer den, og bliver det nødvendigt, kan tjenstlig samtale blive aktuel.  |